เห็นเพจร้านนี้เด้ง Feed ใน FB ว่าจะมาเปิดสาขาแรกที่ The EmQuartier ก็เลยต้องไปลองของซะหน่อย แต่ช่วงนี้ไม่ค่อยได้ไปฟิตเนสที่นั่นเท่าไหร่ ก็เลยไม่ได้ไปลองทานในวันแรก ร้านจะอยู่ที่ตึก Helix ชั้น 7 ตอนเราไปช่วงเย็นวันปกติ แต่ ลค แน่นเต็มร้านเลย โชคดีตอนไปมีที่นั่งว่าโต๊ะนึง


### รายการที่สั่ง ###

Tsujiri Sundae Matcha (175฿) พนง แนะนำว่า ตัวซันเดย์จะเป็นเมนูแนะนำและขายดี จะมีด้วยกัน 3 แบบ เราเลือกแบบแพงสุดมา จะมีสองอย่าง คือเป็นมัชฉะ และแบบ mix ตอนแรกจะเอา mix แต่ พนง บอกว่าหมดแล้ว แป้ววว อดจิฮะ กินแบบไม่ mix ก็ได้ จ่ายเงินเสร็จจะได้ป้ายมานั่งรอ เจ้าของร้านยกมาบริการเองซะด้วย ตัวซอฟครีมชาเขียวค่อนข้างข้นพอสมควร มีชิราทามะโปะลูกนึง และมีแผ่นวาฟเฟิลกรอบแปะมาอันเล็กๆแต่ไม่ค่อยกรอบค่อนข้างนิ่ม  ชั้นถัดไปจะเป็นถั่วแดงแต่ถั่วแดงไม่ละเอียดเท่าไหร่ ไม่ค่อยหวานมาก และล่างสุดจะเป็นข้าวพอง อันนี้กรอบๆแต่ว่า ค่อนข้างออกขมแหละมีกลิ่นไหม้เล็กน้อย ทานแล้วไม่ค่้อยชอบเท่าไหร่

*** สรุปซอฟครีมชาเขียวร้านนี้ ไม่ค่อยถูกใจเราเท่าไหร่ ราคาถือว่าสูงเหมือนกัน ลองครั้งเดียวคงพอละฮะ ***